b"\n_START_ARTICLE_\nBucerius Kunst Forum\n_START_SECTION_\nL'edifici\n_START_PARAGRAPH_\nEl centre va instal\xc2\xb7lar-se a l'antiga seu de la Reichsbank, inaugurada el 1919, segons els pl\xc3\xa0nols dels arquitectes Schramm, Pempelfort, von Bassewitz i Hupertz. A l'exterior representa el neoclassicisme prussi\xc3\xa0 sever. Cinc figures al\xc2\xb7leg\xc3\xb2riques representen la pesca, la ind\xc3\xbastria, el comer\xc3\xa7, l'agricultura i la navegaci\xc3\xb3, coronat per l'escut imperial i l'\xc3\xa0guila imperial: una s\xc3\xadntesi de la vida econ\xc3\xb2mica hamburguesa al moment de la seva inauguraci\xc3\xb3. A la fa\xc3\xa7ana oriental, Mercuri i un cavaller simbolitzen la for\xc3\xa7a econ\xc3\xb2mica i la for\xc3\xa7a militar.\n_START_SECTION_\nEl centre d'arts\n_START_PARAGRAPH_\nDes del 2002, el centre d'art organitza quatre exposicions per any, que il\xc2\xb7lustren un artista, una \xc3\xa8poca i o un tema. Paral\xc2\xb7lelment organitza concerts i confer\xc3\xa8ncies relacionades amb el tema principal de l'exposici\xc3\xb3. Col\xc2\xb7labora amb galeries i museus d'art prestigiosos al m\xc3\xb3n."